50 Penepo Yosefa wāponena padi shandi+ kamudila ne kumufifya.2 Kupwa papo Yosefa wāsoñanya bengidi bandi, bamuñanga, bomishe+ umbidi wa shandi. Ebiya bamuñanga bāumisha umbidi wa Isalela,3 bālonga nandi mafuku 40 matuntulu, mwanda kyo kitatyi kyādi kyūmishibwa umbidi wa muntu, kadi bene Edipito bāendelele kumudila mafuku 70.4 Mafuku a kumudila pa kupwa, Yosefa wānena ba mu kipango* kya Felo, amba: “Shi mubauntokelwa mutyima, nankyo sapwilai Felo amba:5 ‘Tata wauntyipije+ amba: “Tala! Kensa kufwa.+ Ufwaninwe kukanjīka mu kibundu kyami,+ kyonelongolwedile mu ntanda ya Kenani.”+ Nakwisāshila, ndeke nkande nkajīke tata, kupwa nsa kujoka.’”6 Felo wālondolola’mba: “Enda ukajīke shobe monka mwaakutyipije’mo.”+7 Ebiya Yosefa wākanda kukajīka shandi, ne bengidi bonso ba Felo bāenda nandi, bakulumpe+ ba mu kipango kyandi ne bakulumpe bonso ba ntanda ya Edipito8 ne bonso ba mu njibo ya Yosefa ne banababo ne ba mu njibo ya shandi.+ Enka bana batyetye ne mikōko yabo ne bañombe bo bāshele mu ntanda ya Ngoshena.9 Makalo+ ne boba bakandanga pa tubalwe bene kumo bākandile nandi, kadi kibumbo kyādi kikatampe bininge.10 Kupwa bāfika pa kipūdilo kya Atadi, kidi mu ntanda ya Yodano, bāendelela’ko na madilo makatampe bya mwiko, kadi wāendelele kudila shandi madilo mafuku asamba-abidi.11 Bekadi ba ntanda’ya, bene Kenani, bēbamwene badidila pa kipūdilo kya Atadi, bātulumuka kebanena’mba: “Ano i madilo makatampe a bene Edipito!” O mwanda bāinikile’kyo bu Abele-Mizilaimi,* kidi mu ntanda ya Yodano.12 Penepo bandi bana bālongela monka mwawēbalombwedile.+13 Bandi bana bāmuselela mu ntanda ya Kenani bakamujīka mu mutá wa mu budimi bwa Makapela, budimi bwitadidile na Mamela bwāpotele Abalahama kudi Efeloni mwine Hiti bu ntanda ya kujīka’mo.+14 Yosefa pa kupwa kujīka shandi, wājokela mu Edipito na banababo ne bonso bāendele nandi kukajīka shandi.15 Banababo na Yosefa pobāmwene amba shabo wafu, bānena’mba: “Uyuka padi Yosefa witulamīne kīji kadi uketwalwijanga bibi byonso byotwamulongele.”+16 Penepo bātumanya kukasapwila Yosefa’mba: “Shobe wālaile kumeso kwa kufwa’mba:17 ‘I namino momukalombwela Yosefa’mba: “Nakulombe, lekela kujilula kwa banabenu ne bubi bobalongele pa kukulonga bibi.”’ Shi ke pano, tubakwisāshila, lekela kujilula kwa bengidi ba Leza wa shobe.” Ponkapo Yosefa wādila pobādi besamba nandi.18 Ebiya banababo nabo bāiya bāpona panshi ku meso andi kebanena’mba: “Tala’po batwe ketudi bapika bobe!”+19 Yosefa wēbanena’mba: “Kemwakakwatwai moyo. Le ami ndi pa kyaba kya Leza?20 Nansha byomwasakile kunonga bibi,+ Leza wadi na mutyima’mba bifule biyampe ne kupandija būmi bwa bantu bavule, na mwalongela dyalelo.+21 Shi ke pano kemwakakwatwai moyo. Nsa kwimuletela nyeke byakudya banwe ne benu bana batyetye.”+ Enka nabya wēbasenga ne kwibakulupija.22 Yosefa wāshikete nyeke mu Edipito, aye ne ba mu njibo ya shandi, kadi Yosefa wālēle myaka 110.23 Yosefa wāmwene lukongo lwa busatu lwa bana ba Efelaimi,+ ne bana ba Makile,+ mwanā Manase. Bābutwidilwe pa manwi* a Yosefa.24 Ku mfulo Yosefa wānena banababo amba: “Ami kensa kufwa, inoko Leza ukemuta mutyima binebine,+ kadi ukemutambijanga bine mu ino ntanda ne kwimutweja mu yoya ntanda yawatyipile kudi Abalahama, kudi Izake, ne kudi Yakoba.”+25 Ebiya Yosefa wātyipija bana ba Isalela amba: “Leza ukemuta mutyima binebine. Mukasela mikupa yami kuno’ku.”+26 Penepo Yosefa wāfwa na myaka 110, bāmumisha,+ bāmwela mu sanduku mu Edipito.
bem_Latn